Mary Dees

Mary Ella Dees (født 3. juni 1911 i Syracuse i New York, død 4. august 2004 i Lake Worth i Florida) var en amerikansk skuespillerinne. Hun var datter av en vellykket advokat og bodde i Tuscaloosa i Alabama under oppveksten. Dees spilte i filmer som Millionær på rappen (1934), Redheads on Parade (1935), Den siste gangster (1937), To verdener (1938) og Kvinner (1939), samt kortfilmen Hoi Polloi (1935) med Three Stooges. Da skuespillerinnen Jean Harlow døde før hun hadde fullført innspillingen av Saratoga i 1937, ble det bestemt at filmen skulle fullføres ved hjelp av Dees, som bare ble filmet bakfra eller med ansiktet delvis skjult, mens Paula Winslowe bidro med stemmen. Dees' siste filmrolle var i komedien A Night in Casablanca (1946), med Brødrene Marx. Hun fortsatte å være aktiv på teaterscenen frem til 1985. 

 Referanser 
Social Security Death Index, under navnet DEES, MARY E (SS# 569-18-8259)

 Eksterne lenker 


Kategori:Skuespillere fra USA
Kategori:Personer fra Syracuse
Kategori:Personer fra Tuscaloosa
Kategori:Fødsler i 1911
Kategori:Dødsfall i 2004